STA บวก 3% ลุ้นวิ่งแตะเป้า 34 บ. รับแนวโน้มกำไร Q3 พุ่งแรง-ราคายางพุ่ง
STA บวกกว่า 3% ลุ้นวิ่งแตะเป้า 34 บ. รับแนวโน้มกำไร Q3 พุ่งแรง-ราคายางพุ่ง
STA บวกกว่า 3% ลุ้นวิ่งแตะเป้า 34 บ. รับแนวโน้มกำไร Q3 พุ่งแรง-ราคายางพุ่ง
14 ต.ค. 2563

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.35 น. อยู่ที่ระดับ 31.25 บาท บวก 1 บาท หรือ  3.31% ด้วยมูลค่าการซื้อขาย 558.11 ล้านบาท
ทั้งนี้ บล.ฟินันเซีย ไซรัส ระบุในบทวิเคราะห์ฯแนะ “ซื้อเก็งกำไร” หุ้นบมจ.ศรีตรังแอโกรอินดัสทรี (STA) ราคาเป้าหมาย 34 บาท หลังคาดกำไรปกติไตรมาส 3/63 ทำได้ 1.5-1.6 พันล้านบาท โตสูงราว 37% จากไตรมาสก่อน และ 1,010% จากช่วงเดียวกันเมื่อปีก่อน จากธุรกิจถุงมือยางเป็นหลัก ส่วนธุรกิจยางธรรมชาติอาจขาดทุนเล็กน้อยเพราะต้นทุนปรับขึ้นแต่ปรับราคาขายขึ้นไม่ทัน (ล็อกราคาไปแล้วในไตรมาส 2/63)
ด้านราคายางโลกยังคงปรับขึ้นตาม Demand ในอุตสาหกรรมยางล้อของจีนที่แข็งแกร่ง และมีแนวโน้มดีต่อเพราะการผลิตในสหรัฐและยุโรปถูกกระทบหนักจากโควิด-19 จนทำให้เกิด supply shortage
 
 